2. ΝΟΜΟΣ υπ’ αριθ. 2358 της 14/16 Νοεμ. 1995 (ΦΕΚ Α΄ 239) Κύρωση της Σύμβασης δικαστικής αρωγής σε αστικές και ποινικές υποθέσεις μεταξύ της Ελληνικής Δημοκρατίας και της Λαϊκής Δημοκρατίας της Κίνας και άλλες διατάξεις. Ίδρυση Ευρωπαϊκού Κέντρου Δημοσίου Δικαίου Άρθρο δεύτερο.-1.Ιδρύεται νομικό πρόσωπο ιδιωτικού δικαίου με την επωνυμία Ευρωπαϊκό Κέντρο Δημοσίου Δικαίου (European Public Law Center). Το Ευρωπαϊκό Κέντρο Δημοσίου Δικαίου είναι κοινωφελής οργανισμός διεθνούς χαρακτήρα. Δεν ανήκει στο δημόσιο τομέα, όπως αυτός εκάστοτε ορίζεται από γενικές ή ειδικές διατάξεις και δεν διέπεται από τις διατάξεις που τον αφορούν. 2.Έδρα του Ευρωπαϊκού Κέντρου Δημοσίου Δικαίου ορίζεται η Αθήνα, ανεξαρτήτως του συγκεκριμένου τόπου στον οποίο ευρίσκονται εγκαταστάσεις του. Το Δ.Σ. νομίμως συνεδριάζει και τα άλλα όργανα του Κέντρου νομίμως αποφασίζουν και εκτός της έδρας του. 3.Το Ευρωπαϊκό Κέντρο Δημοσίου Δικαίου αποσκοπεί στη δημιουργία ειδικών γνώσεων και τη διάδοσή τους σε θέματα ελληνικού, αλλοδαπού, συγκριτικού και ευρωπαϊκού δημοσίου δικαίου. Διεξάγει και υποστηρίζει επιστημονικές, ερευνητικές, μεταπτυχιακές ή εν γένει διδακτικές δραστηριότητες στον επιστημονικό χώρο του, καθώς και τις δραστηριότητες της Ευρωπαϊκής Ομάδας Δημοσίου Δικαίου, όπως οι σκοποί θα εξειδικευθούν στον Κανονισμό Λειτουργίας. Το Ευρωπαϊκό Κέντρο Δημοσίου Δικαίου αναπτύσσει τις δραστηριότητές του σε αρμονική συνεργασία και αμοιβαία επιστημονική υποστήριξη με τα άλλα Ινστιτούτα του Τομέα Δημοσίου Δικαίου του Τμήματος Νομικής του Εθνικού και Καποδιστριακού Πανεπιστημίου Αθηνών. 4.Όργανα διοίκησης του Ευρωπαϊκού Κέντρου Δημοσίου Δικαίου είναι το Διοικητικό Συμβούλιο (Δ.Σ.), η Εκτελεστική Επιτροπή (Ε.Ε.) και ο Διευθυντής. Το Δ.Σ. είναι όργανο χάραξης πολιτικής. Συνεδριάζει τακτικώς δύο φορές το χρόνο. Συγκροτείται από το Διευθυντή, ως Πρόεδρο και τέσσερα μέλη του Δ.Ε.Π. του Τομέα Δημοσίου Δικαίου του Τμήματος Νομικής του Εθνικού και Καποδιστριακού Πανεπιστημίου Αθηνών, συμπεριλαμβανομένων των ομότιμων Καθηγητών, που ορίζει ο Πρύτανης μετά από σχετική απόφασή του ως άνω Τομέα Δημοσίου Δικαίου. Στο Διοικητικό Συμβούλιο μετέχουν με αποφασιστική ψήφο και από ένας εκπρόσωπος του ως άνω Τομέα Δημοσίου Δικαίου, που ορίζεται από τον Τομέα της Ευρωπαϊκής Ένωσης (ΧΙΙη ή ΧΧΙΙη Γενική Διεύθυνση) και του Υπουργείου Δικαιοσύνης, που ορίζεται για κάθε πλήρη θητεία από τον Υπουργό. Μετέχει επίσης, με αποφασιστική ή συμβουλευτική ψήφο, και εκπρόσωπος κάθε κράτους,  πανεπιστημίου, ινστιτούτου, υπουργείου ή άλλου  6.Α.μ.1 Ινστιτούτα Κρητικού Δικαίου-Αιγαίου και Διάφορα Ερευνητικά Κέντρα Ινστιτούτα Κρητικού Δικαίου-Αιγαίου και Διάφορα Ερευνητικά Κέντρα 6.Α.μ.2 οργανισμού ή νομικού προσώπου ελληνικού ή αλλοδαπού, συμπεριλαμβανομένων και Βουλών, οργάνων της Ευρωπαϊκής Ένωσης, διεθνών οργανισμών ή οργανισμών τοπικής αυτοδιοίκησης, ο οποίος αναλαμβάνει με κοινή συμφωνία με το Κέντρο την οικονομική ή άλλη υποστήριξή του έναντι συμμετοχής στη Διοίκηση και καθόσο χρόνο η υποστήριξη αυτή διαρκεί. Στο Δ.Σ. του Κέντρου μετέχει και ένας εκπρόσωπος του Ινστιτούτο Ελληνικής Συνταγματικής Ιστορίας και Συνταγματικής Επιστήμης του Τμήματος Νομικής του Εθνικού και Καποδιστριακού Πανεπιστημίου Αθηνών. Σε περίπτωση που οποισδήποτε των παραπάνω εκπροσώπων δεν ορισθεί εντός μηνός από της αποστολής του σχετικού ερωτήματος, το Δ.Σ. συγκροτείται νομίμως και χωρίς αυτόν. Εάν η σχετική συμφωνία επιτευχθεί διαρκούσης της θητείας του Δ.Σ., η είσοδος στο όργανο γίνεται για το υπόλοιπο της θητείας. Κάθε μέλος του Δ.Σ.  ορίζεται για πλήρη θητεία, εάν δε εκλείψει για οποιονδήποτε λόγο, αντικαθίσταται κατά την ίδια με τον ορισμό του διαδικασία για το υπόλοιπο της θητείας. Τα μέλη του Δ.Σ. ορίζονται για πλήρη περίοδο 4 ετών και η θητεία τους είναι δυνατό να ανανεώνεται. Η Ε.Ε. αποτελείται από το Διευθυντή, ως Πρόεδρο και όλα τα μέλη του Δ.Σ. πλην των ως άνω εκπροσώπων. Επικουρεί το Διευθυντή στο έργο του και δύναται να αποφασίζει για κάθε θέμα αρμοδιότητος του Δ.Σ. που θα της ανατίθεται από αυτό, όπως και για τα θέματα που εισάγονται από το Διευθυντή, σύμφωνα και με όσα θα ορισθούν στον Κανονισμό Λειτουργίας του Κέντρου. Ο Διευθυντής προσλαμβάνεται με σύμβαση αορίστου χρόνου και είναι αρμόδιος για κάθε θέμα διοίκησης και λειτουργίας του Κέντρου. Πρέπει να είναι καθηγητής ή Αναπληρωτής Καθηγητής του Τομέα Δημοσίου δικαίου του Τμήματος Νομικής του Εθνικού και Καποδιστριακού Πανεπιστημίου Αθηνών. Όταν κενωθεί με οποιονδήποτε τρόπο και για οποιονδήποτε λόγο η θέση του Διευθυντή, τα υπόλοιπα μέλη της Ε.Ε. συνέρχονται σε έκτακτη συνεδρίαση και αποφασίζουν για το πρόσωπο του νέου Διευθυντή. Η απόφαση της Ε.Ε. επέχει θέση προσλήψεως, εφόσον γίνει αποδεκτή από τον ενδιαφερόμενο και εγκριθεί από το Δ.Σ. που επίσης συνέρχεται με τα υπόλοιπα πλην του ελλείποντος Διευθυντή μέλη του σε έκτακτη συνεδρίαση. Στο Ευρωπαϊκό Κέντρο Δημοσίου Δικαίου λειτουργεί, ως συμβουλευτικό όργανο, το Ευρωπαϊκό Επιστημονικό Συμβούλιο, που συγκροτείται από τα μέλη της Ευρωπαϊκής Ομάδας Δημοσίου δικαίου, και που συνεδριάζει μια φορά το χρόνο και συζητεί και συμβουλεύει για όλα τα θέματα επιστημονικής ανάπτυξης του Κέντρου, καθώς και για το πρόσωπο του εκάστοτε προσληπτέου Διευθυντή το Κέντρου. Το όργανο αυτό βρίσκεται σε απαρτία όσοι και αν είναι οι παρόντες. (Μετά τη σελ. 104,03(α) Σελ. 104,05 Τεύχος 1216-Σελ. 27 5.Ο πρώτος Διευθυντής και η πρώτη συγκρότηση του Δ.Σ. γίνεται με πράξη του Πρύτανητου Εθνικού και Καποδιστριακού Πανεπιστημίου Αθηνών, μετά από σχετική απόφαση του Πρυτανικού Συμβουλίου. Στη συνέχεια, η συγκρότηση του Δ.Σ. γίνεται με πράξη του Διευθυντή, εφόσον υπάρχει, άλλως, με τον αυτόν ως άνω τρόπο. Ως πρώτος Διευθυντής επιλέγεται κατά προτεραιότητα ο επιστημονικός υπεύθυνος του υπάρχοντος ήδη αντίστοιχου έργου του Πανεπιστημίου, εκτός εάν δεν αποδέχεται. Όπου στις παραπάνω διατάξεις προβλέπεται ιδιότητα μέλους Δ.Ε.Π. του Τομέα Δημοσίου Δικαίου του Τμήματος Νομικής του Εθνικού και Καποδιστριακού Πανεπιστημίου Αθηνών, πλην των εκπροσώπων, η επιλογή γίνεται μεταξύ των εχόντων και την ιδιότητα του μέλους της Ευρωπαϊκής Ομάδας Δημοσίου Δικαίου, εκτός εάν τέτοια μέλη δεν υπάρχουν ή δεν αποδέχονται, με βάση ενημερωμένο κατάλογο που τίθενται υπόψη του εκάστοτε αρμόδιου οργάνου. Σε κάθε περίπτωση που απαιτείται πρόταση μη αποφασίζοντος οργάνου, πλην της περίπτωσης των εκπροσώπων, εάν παρέλθει μήνας από την αποστολή του σχετικού ερωτήματος και δεν υποβληθή η σχετική πρόταση, το αρμόδιο όργανο αποφασίζει και χωρίς την πρόταση. Μέχρι την πρώτη συγκρότηση και το διορισμό του Δ.Σ. και του Διευθυντή του Κέντρου, που πρέπει να γίνει το αργότερο μέχρι 31 Ιαν. 1996, τα καθήκοντα του Δ.Σ. ασκούνται και όλες οι οποιεσδήποτε αποφάσεις λαμβάνονται από το Πρυτανικό Συμβούλιο του Εθνικού και Καποδιστριακού Πανεπιστημίου Αθηνών, συγκροτουμένου ειδικώς από τον Πρύτανη, τους δύο Αντιπρυτάνεις και το Διευθυντή του Ευρωπαϊκού Κέντρου Δημοσίου Δικαίου, ο οποίος και εισηγείται τα θέματα. Σε περίπτωση ισοψηφίας υπερισχύει η γνώμη του Πρυτάνεως. 6.Με κοινή απόφαση του Υπουργών Δικαιοσύνης και Οικονομικών ορίζεται το ποσό της τακτικής κατ’ έτος και έκτακτης επιχορήγησης του Κέντρου σε βάρος του τακτικού Προϋπολογισμού και του λογαριασμού δημοσίων επενδύσεων. Το Ευρωπαϊκό Κέντρο Δημοσίου Δικαίου απολαμβάνει όλων των προνομίων του Ελληνικού Δημοσίου, πλην των φορολογικών απαλλαγών. Επιτρέπεται σε υπουργεία, ή οργανισμούς του δημόσιου τομέα του Νόμ. 1256/1982, συμπεριλαμβανομένων της Βουλής και των οργανισμών τοπικής αυτοδιοίκησης, με απόφαση του προϊσταμένου υπουργού ή του αρμοδίου οργάνου, να προσφέρουν οικονομική υποστήριξη σε βάρος του προϋπολογισμού τους, καθώς και να συμμετέχουν στο Διοικητικό Συμβούλιο του Κέντρου στο πλαίσιο συμφωνίας που θα συνάψουν  Σελ. 104,06 Τεύχος 1216-Σελ. 28 μαζί του. Ο Υπουργός Δικαιοσύνης δύναται να ζητεί τη γνώμη ή την επιστημονική γνώση του Κέντρου σε θέματα της αρμοδιότητάς του προς εξυπηρέτηση των αναγκών της διοικητικής δικαιοσύνης. Εξάλλου, το Κέντρο θα πάρεχει τις δυνατοτήτες της Βιβλιοθήκης του για τις ανάγκες του Υπουργείου Δικαιοσύνης και της διοικητικής δικαιοσύνης. 7.Με κοινή απόφαση των Υπουργών Δικαιοσύνης και Οικονομικών, που θα δημοσιευθεί στη Εφημερίδα της Κυβερνήσεως, ορίζεται Κανονισμός Λειτουργίας του κέντρου, με τον οποίο ιδρύονται και οι απαραίτητες θέσεις, και ο οποίος τροποποιείται μετά πρόταση του Διοικητικού Συμβουλίου του Κέντρου. Για θέματα που δεν ρυθμίζονται από τις διατάξεις του παρόντος και δεν θα ρυθμισθούν από τον Κανονισμό Λειτουργίας, το Κέντρο θα λειτουργεί ως Ερευνητικό Πανεπιστημιακό Ινστιτούτο (Ε.Π.Ι.) του ευρύτερου πλαισίου των δραστηριοτήτων του Τομέα Δημοσίου Δικαίου του Τμήματος Νομικής του Εθνικού και Καποδιστριακού Πανεπιστημίου Αθηνών και τα θέματα αυτά θα ρυθμίζονται από τη σχετική περί Ε.Π.Ι. νομοθεσία. Ο Κανονισμός Λειτουργίας του Κέντρου εξειδικεύει τις ρυθμίσεις του παρόντος και περιλαμβάνει και ρυθμίζει λεπτομερπώς και κατ’ απόκλιση από κάθε άλλη ισχύουσα διάταξη γενική ή ειδική, αρμοδιότητες, εσωτερική οργάνωση, λειτουργία, είδη προσωπικού, κατ’ απόκλιση από κάθε άλλη ισχύουσα διάταξη αμοιβή προσωπικού κάθε κατηγορίας κ.λπ., συμπεριλαμβανομένων μεταβατικών ρυθμίσεων οργάνωσης και λειτουργίας του κέντρου. Στο Κέντρο δημιουργούνται υπηρεσία ερευνών και προγραμμάτων, υπηρεσία διοικητικών υποθέσεων, υπηρεσία οικονομικών υποθέσεων και τεχνική υπηρεσία. Στο Κέντρο επιτρέπεται να προσλαμβάνονται και αλλοδαποί. Προσωπικό που υπηρετεί ήδη στο αντίστοιχο έργο του Εθνικού και Καποδιστριακού Πανεπιστημίου Αθηνών, διατίθεται υποχρεωτικώς για την εξυπηρέτηση των αναγκών του Κέντρου. Με απόφαση του Πρυτανικού Συμβουλίου του ίδιου Πανεπιστημίου είναι δυνατό να διατίθεται περαιτέρω προσωπικό του για την κάλυψη των αναγκών του. Το έργο που εκτελείται επί του παρόντος από το νομικό πρόσωπο του Εθνικού και Καποδιστριακού Πανεπιστημίου Αθηνών με τον ως άνω τίτλο του Κέντρου, αναλαμβάνεται και εκτελείται εφεξής από το ίδιο το δημιουργούμενο Ευρωπαϊκό Κέντρο Δημοσίου Δικαίου. Για τις λοιπές διατάξεις βλ. τόμ. 40Α,  σελ. 544,02. 6.Α.μ.2 Ινστιτούτα Κρητικού Δικαίου-Αιγαίου και Διάφορα Ερευνητικά Κέντρα 